CELEX: 62016CN0377
Language: hr
Date: 2016-07-07 00:00:00
Title: Predmet C-377/16: Tužba podnesena 7. srpnja 2016. – Kraljevina Španjolska protiv Europskog parlamenta

29.8.2016   
            
            
               HR
            
            
               Službeni list Europske unije
            
            
               C 314/13
            
         Tužba podnesena 7. srpnja 2016. – Kraljevina Španjolska protiv Europskog parlamenta
   (Predmet C-377/16)
   (2016/C 314/19)
   Jezik postupka: španjolski
   
      Stranke
   
   
      Tužitelj: Kraljevina Španjolska (zastupnik: M. J. García-Valdecasas Dorrego, agent)
   
      Tuženik: Europski parlament
   
      Tužbeni zahtjev
   
   Kraljevina Španjolska od Suda zahtijeva da:
   
               —
            
            
               poništi Poziv na iskazivanje interesa – Ugovorni djelatnici – Funkcijska skupina I. – Vozači (m/ž) – EP/CAST/S/16/2016 (1).
            
         
               —
            
            
               naloži Europskom parlamentu snošenje troškova.
            
         
      Tužbeni razlozi i glavni argumenti
   
   
               1.
            
            
               
                  Prvi tužbeni razlog: povreda članaka 1. i 2. Uredbe br. 1/58 (2) i članka 22. Povelje Europske unije o temeljnim pravima (3) i članka 1.d Pravilnika o osoblju za dužnosnike time što je propisano da se komunikacija između EPSO-a i kandidata odvija isključivo na engleskom, francuskom i njemačkom, uključujući i obrazac prijave.
            
         
               2.
            
            
               
                  Drugi tužbeni razlog: povreda članka 82. Uvjeta zapošljavanja koji se primjenjuju na ostale službenike time što se zahtijeva zadovoljavajuće poznavanje drugog službenog jezika Unije a da to nije potrebno za izvršavanje dužnosti koje odabrani kandidati trebaju obavljati.
            
         
               3.
            
            
               
                  Treći tužbeni razlog: povreda članaka 1. i 6. Uredbe br. 1/58, članka 22. Povelje, članka 1.d stavaka 1. i 6. Pravilnika o osoblju za dužnosnike i članka 82. Uvjeta zapošljavanja koji se primjenjuju na ostale službenike jer se odabir drugog jezika neopravdano ograničava samo na tri jezika: engleski, francuski i njemački, uz isključenje svih ostalih službenih jezika Europske unije.
            
         
               4.
            
            
               
                  Četvrti tužbeni razlog: odabir engleskog, francuskog i njemačkog kao drugog jezika u pozivu je arbitraran i dovodi do diskriminacije na temelju jezika koja je zabranjena člankom 1. Uredbe br. 1/58, člankom 22. Povelje i člankom 1.d stavcima 1. i 6. Pravilnika o osoblju za dužnosnike.
            
         
      (1)  SL 2016., C 131 A, str. 1.
   
      (2)  Uredba Vijeća br. 1 od 15. travnja 1958. o određivanju jezika koji se koriste u Europskoj ekonomskoj zajednici (SL 1958., 17, str. 385.) (SL, posebno izdanje na hrvatskom jeziku, poglavlje 1., svezak 3., str. 3.), posljednje izmijenjena Uredbom Vijeća (EU) br. 517/2013 (SL 2013., L 158, str. 1.) (SL, posebno izdanje na hrvatskom jeziku, poglavlje 1., svezak 10., str. 31.).
   
      (3)  SL 2016., C 202, str. 389.